Albertus Lebrun

Albertus Lebrun, praenominibus plenis Albert François (natus in Mercy-le-Haut die 29 Augusti 1871; Lutetiae die 6 Martii 1950 mortuus) fuit politicus Francicus.

Apud Nanceium educatus, alumnus fuit scholarum Polytechnicae et Fodinarum Lutetiae in urbe. Ab anno 1900 legatus est apud conventum nationalem, legatorum omnium huius anni natu minimus. Minister a coloniis Francicis et minister a bellis inter annos 1911 et 1913 brevia temporum spatia fuit. Primo ministro Georgio Clemenceau minister a reconstitutione meruit a die 23 Novembris 1917 ad 6 Novembris 1919. Praeses Francicae Reipublicae bis electus est, Tertiae Rei Publicae ultimus, annis 1932 et 1939. Anno insequenti iussu Philippi Pétain ab officio depositus est.

 Bibliographia 
 Éric Freysselinard, Albert Lebrun, le dernier président de la IIIe République. Lutetiae: Belin, 2013

 Nexus externus 

Categoria:Praesides Franciae
Categoria:Nati 1871
Categoria:Mortui 1950
Categoria:Incolae Lotharingiae
Categoria:Alumni Scholae Polytechnicae Parisiensis
Categoria:Alumni Scholae Fodinarum Parisiensis
Categoria:Ingeniarii